უპირველეს ყოვლისა, ირანის ბირთვული პოლიტიკის ეშინია აშშ-ის მთავარ მოკავშირეს, ისრაელს. გარდა ამისა, ირანი დაპირისპირებულია საუდის არაბეთთან, კატარსა და სხვა ქვეყნებთანაც. მას შემდეგ, რაც სირიის კრიზისი დაიწყო, ირანი და ვაშინგტონი გარკვეულწილად მოკავშირეებიც გახდნენ, მაგრამ ახლა ვითარება ოდნავ შეიცვალა. გასულ კვირას სერგეი ლავროვმა განაცხადა, რომ ირანი არასდროს ყოფილა შემჩნეული ტერორისტულ ორგანიზაციებთან კავშირში. ამით მან მიანიშნა, რომ ირანს სერიოზული მოკავშირე ჰყავს რუსეთის სახით. ლავროვის განცხადებით, ირანი ფართო ანტიტერორისტული კოალიციის სრულუფლებიანი წევრი აუცილებლად უნდა გახდეს და ეს აშშ-ისა და რუსეთის დაპირისპირების კიდევ ერთი მიზეზი გახდება.